《拟香奁八咏 其一 黛眉颦色》
元代·贝琼

才歌愁易敛，欲画思难任。雨过峰犹湿，春归柳未深。

汉宫休竞学，秦镜莫重临。不是嫌施粉，翻疑病捧心。

曲如天上月，纤似树头禽。尽日窥青锁，如何别到今。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。